### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 2. februar 2022 har vedtaget Magistratens indstilling i overensstemmelse med erklæring fra Kulturudvalget af 26. januar 2022.

Anlægsbevilling samt godkendelse af indgåelse af lejemål på [adresse], 8000 Aarhus C med henblik på omdannelse af dele af ejendommen til idræts- og fritidsformål.

### Resumé

I [adresse] midtby er der stor mangel på faciliteter til idræts- og fritidslivet.

Sport & Fritid har fået muligheden for at leje den gamle arkitektskole på [adresse] i [adresse] med henblik på at anvende dele af ejendommen til idræts- og fritidsformål. For at realisere dette, er det nødvendigt med en omdannelse af bygningen, hvilket estimeres at koste ca. 7,5 mio. kr.

Omdannelsen vil være med til at imødekomme behovet for idræts- og fritidsfaciliteter i midtbyen.

### Indstilling

Det indstilles:

At 1) Der gives en anlægsbevilling med tilhørende rådighedsbeløb på 7,5 mio. kr. til omdannelse af dele af [adresse] til idræts- og fritidsformål. Finansieringen sker via Sport & Fritids egen opsparing i 2021.

At 2) Byrådet bemyndiger Kultur og Borgerservice til i løbet af 2022 at indgå en lejeaftale omfattende 1225 m2 af [adresse] 5-7 på minimum 20 år.

### Sagens forløb

25-11-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 29-11-2021 Magistraten
Fremsendes til [adresse] Byråd med bemærkning, at Magistraten i mødet den 29. november 2021 anbefaler, at byrådet tiltræder Magistratsafdelingen for Kultur og Borgerservices indstilling af 16. november 2021.

Grete Jepsen og Joan Thygesen var forhindret i at deltage i sagens behandling.

 15-12-2021 [adresse]
Fremsendes til Kulturudvalget til behandling i henhold til beslutning i byrådets møde den 15. december 2021.
 12-01-2022 Kulturudvalget

Sagen blev udsat.

 26-01-2022 Kulturudvalget

Udvalget kunne enstemmigt tiltræde forvaltningens indstilling til sagens videre behandling som anført i notat af den 19. januar 2022 fra Magistratsafdelingen for Kultur og Borgerservice.

Carl Svendsen var forhindret i at deltage i udvalgets behandling af sagen.

 02-02-2022 [adresse]
Tilbagesendes Magistratsafdelingen for Kultur og Borgerservice med bemærkning, at byrådet i sit møde den 2. februar 2022 har vedtaget Magistratens indstilling i overensstemmelse med erklæring fra Kulturudvalget af 26. januar 2022.